**PRILOG JAVNOM NATJEČAJU**

**OPIS POSLOVA, PRAVNI IZVORI ZA TESTIRANJE KANDIDATA, PODACI O PLAĆI RADNIH MJESTA**

**1. POLICIJSKA POSTAJA GOSPIĆ**

 **- administrativni referent za evidencije;**

 vodi urudžbeni zapisnik i druge evidencije u okviru ustrojstvene jedinice; unosi podatke u sustav AOP, vodi evidenciju Registra službenih poslova i Centralnog obračuna plaća, obavlja poslove zapisničara i prijepisa spisa predmeta, obavlja i druge poslove po nalogu nadređenog službenika.

**Pravni izvori za pripremanje kandidata za testiranje:**

1. Zakon o državnim službenicima (Narodne novine broj:155/2023)

2. Uredba o uredskom poslovanju (Narodne novine broj: 75/2021)

3. Zakon o tajnosti podataka (Narodne novine broj: 79/2007 i 86/2012)

**2. SLUŽBA ZAJEDNIČKIH I UPRAVNIH POSLOVA, ODJEL ZA TEHNIKU**

**- viši policijski tehničar za komunikacije;**

obavlja poslove eksploatacije i održavanja radiokomunikacijskih sustava, sudjeluje kod planiranja istih, odgovoran je za ispravnost svih radiokomunikacijskih uređaja, uspostavlja radiokomunikacijske veze na terenu u svim uvjetima, sudjeluje u planiranju i realizaciji posebnih sustava radiokomunikacija u akcijama koje provodi policija i krim.policija, obavlja poslove u vezi s prelaskom na rad u ratnim uvjetima. U sklopu grupe za TT poslove obavlja složenije poslove, servis TT uređaja i opreme, organizira i sudjeluje u montaži i ispitivanju uređaja, organizira i sudjeluje u aktivnostima na manjim zahvatima rekonstrukcije i slabostrujne instalacije objekata, sudjeluje u planiranju TT sistema, obavlja edukaciju osoba za održavanje i korištenje TT uređaja, uspostavlja TT veze u svim uvjetima i situacijama, u svom području aktivno sudjeluje u operativnim akcijama.

**Pravni izvori za pripremanje kandidata za testiranje:**

1. Zakon o informacijskoj sigurnosti (Narodne novine broj: 79/2007)

2. Zakon o tajnosti podataka (Narodne novine broj: 79/2007 i 86/2012)

3. Pravilnik o tajnosti službenih podataka Ministarstva unutarnjih poslova (Narodne novine broj: 107/2012)

**3. POLICIJSKA POSTAJA NOVALJA**

**- upravni referent**

|  |
| --- |
|  |
| Obavlja poslove i vodi upravni postupak u svezi prijave i odjave prebivališta, prijave promjene adrese stanovanja, prijave boravišta, izdavanja osobnih iskaznica, izdavanja putnih isprava, odjave osoba kojima je prestalo hrvatsko državljanstvo, ažurira podatke u službenim evidencijama koje se povodom obavljanja navedenih poslova vode na informacijskom sustavu MUP-a, izdaje uvjerenja o podacima iz službenih evidencija. Obavlja poslove i vodi upravni postupak u svezi izdavanja odobrenja za nabavu i registraciju oružja, izdavanja oružnih listova za držanje, držanje i nošenje oružja, odobrenja za držanje oružja, potvrda o prijavljenom oružju, dopusnica za neposredno rukovanje vatrenim oružjem. Obavlja poslove i vodi upravni postupak u svezi izdavanja, produljenja i zamjene vozačkih dozvola, registracije vozila; odjave vozila; promjene vlasnika vozila, tehničkog stanja vozila, provodi postupak izvršenja zaštitne mjere zabrane upravljanja motornim vozilom; izdaje nalog za utiskivanje broja šasije; izdaje izvozne i pokusne pločice, vodi evidencije vozača i vozačkih dozvola, registracije cestovnih vozila, izdanih izvoznih pločica i pokusnih i prenosivih pločica, evidentira zabrane otuđenja i ovrhe za vozila po nalogu suda i FINA-e, dostavlja podatke iz evidencije na traženje pravosudnih i prekršajnih tijela, te po članku 18. Ovršnog zakona; obavlja poslove vođenja dosjea vozila, ustrojava ih, obrađuje, nadopunjuje podacima o nastalim promjenama, arhivira dosjee te obavlja sve druge poslove vezane za vozila. Obavlja poslove i vodi upravni postupak u svezi statusa stranaca u odnosu na kretanje, boravak i rad stranaca te osoba pod međunarodnom zaštitom, produljenja viza te izdavanja isprava strancima. Obavlja poslove i vodi upravni postupak u svezi zahtjeva za stjecanje, prestanak i utvrđivanje hrvatskog državljanstva. Obavlja i druge povjerene mu poslove i zadatke iz područja upravnih poslova.**Pravni izvori za pripremanje kandidata za testiranje:**1. Zakon o općem upravnom postupku (Narodne novine broj: 47/2009 i 110/2021)2. Zakon o prebivalištu (Narodne novine broj: 144/2012, 158/2013 i 114/2022)3. Zakon o osobnoj iskaznici (Narodne novine broj: 62/2015, 42/2020, 144/2020 i 114/2022) |
|  |

 **PLAĆA RADNIH MJESTA**

Plaća radnih mjesta državnih službenika određena je Uredbom o nazivima radnih mjesta i koeficijentima složenosti poslova u državnoj službi (Narodne novine, br. 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 96/13, 126/13, 2/14, 94/14, 140/14, 151/14, 76/15,100/15, 71/18,59/19, 73/19, 63/21, 13/22, 31/22, 139/22 i 26/23) i Kolektivnim ugovorom za državne službenike i namještenike (Narodne novine,br.56/22 i 127/22).

Spomenuti propisi mogu se pronaći na web stranicama Narodnih novina, <http://www.nn.hr>

 **TESTIRANJE KANDIDATA**

Testiranje kandidata sastoji se od pisanog dijela u kojem kandidati odgovaraju na postavljena pitanja i razgovora (intervjua).